Budi Sudarsono

Budi Sudarsono () inggih punika salah satunggalipun paraga bal-balan ingkang dados piandelipun tim nasional (timnas) Indonésia. "Gocekan maut" Budi Sudarsono dados momok kanggé mengsah-mengsahipun ingkang dipunadhepi ing salebetipun lapangan. Panjenenganipun dipunpitados mlebet ing timnas kanggé main wonten ing kajuwaran Piala Asia nalika taun 2004. Panjenenganipun saged nglebetaken gol nalika mengsah Qatar.

Paraban 
Budi gadhah asma paraban (jejuluk) ingkang misuwur inggih punika "budigol" utawi si "ular phyton". Asma paraban punika amargi saking gaya mainipun Budi ingkang saged damel bombonging manah lan damel gumun kanggé sinten kemawon ingkang mirsani. Budi kalebet satunggalipun panyerang ingkang gadhah sipat "oportunis" lan sagend manpaataken saalit-alitipun peluang. Budi gadhah satunggal kekirangan, inggih punika kirang saged ngontrol emosinipun.

Karier Klub 
Panjenenganipun naté mbela klub bal-balan Deltras Sidoarjo, Persija Jakarta, kaliyan Persik Kediri. Sapunika Budi Sudarsono main ing klub Sriwijaya FC.

PDRM 
Sakpurnanipun Liga Indonésia 2007, Budi nyobi ndhèrèk klub bal-balan Malaysia inggih punika nalika panjenenganipun nggabung kaliyan klub PDRM (Polis Diraja Malaysia), klub anggota Liga Super Malaysia. Budi dipunkontrak 4 sasi kanthi regi kontrak sakitar Rp 800 juta. Nalika main wonten ing klub punika Budi saged damel 3 gol, 2 gol dipuncetak nalika debutipun kaliyan PDRM wonten ing ajang FA Malaysia mengsah KOR RAMD kanthi sekor pungkasan 5-1 kanggé kamenanganipun PDRM. Salah satunggal golipun dipundamel ing Liga Super Malaysia inggih punika nalika mengsah Perak FC, gol kapisan ingkang boten saged menangaken timipun Budi, nalika samanten PDRM kalah kanthi sekor 5-1.

Persib Bandung 
Sasampunipun dipunampil déning Sriwijaya FC lan telas kontrakipun ing klub Persik Kediri, Budi lajeng dipunkontrak klub Persib ing mangsa 2009-2012 Liga Super.

Pensiun 
Sawise ora dadi pemain bal maneh saiki Budi Sudarsono banting setir menyang bidhang liyane, kaya ta ing Pemilu kepungkur dheweke maju dadi caleg ing Kedhiri.

Cathetan suku 

Pamain bal-balan Indonésia
Artikel mawa basa krama